Torsk er hos mange en tradition til nytårsmiddagen, men prisen er højere i år, end den plejer. Det kommer dog ikke til at gå ud over forbrugerne. I stedet er det forhandlerne, der kommer til at betale den dyrere pris. Det skriver DR Nordjylland. Maksimalprisen på torsk var tirsdag på Hirtshals Fiskeriauktion 81 kroner pr. kilo. Gennemsnitsprisen på de største torsk har efter jul ligget mellem 60 og 70 kroner pr. kilo. Til sammenligning var prisen på torsk sidste år gennemsnitlig 40 - 50 kroner pr. kilo.

Referat:
Nytårstorsken koster mere i år - men det er forhandlerne, og ikke forbrugerne, der kommer til at betale den dyrere pris.